da nds en es da da es da de fr nb sv sv da da da en en en en es en fr en en de en de en de en da pl en en nds sv en da da en da da de ja en zh da da da da da en da da da da da da da da da da da it da it it da it it da da da da da da da da da da it da da da da da da da da da da da da da da da da it da da da da da da da nb da sv da da da da sv da da da nb it da da da da en da da da da da da da da da da da da nb da en da da da nb fr da da da da en da da da nb da da da da fr it da da da da da da da en da da da da da da da da da da en da nb da it da da da da da da da da da nb da da da nb da da da da nb en da da da da da da da da da da da da da da da en da da da da de da da da da da it da da da da da da da da da en da da da da da da da da da it da da da da nb fr da da da da da en da da nb da da da da da da da da da da da da da da da da da da da da da da da da da da da da da da da da da de da eo da da da en sv sv da eo da da da en sv da da da da da sv da da sv da it en da da de da eo da da da en sv sv da eo da da da en sv da da da da da sv da da sv da it en da da da da da ja en zh nb da da da da da da da sv da da da da da da da da da da en en da da en da da de ja en zh eo
Hvor skal man bo i Rom? De bedste områder og hoteller – Nordombord
af Alexander & Victoria | jan 1, 2020 | Byguide, Europa, Italien, Udvalgt byguide | 3 Kommentarer
Stor rejseguide til storbyferie i Italiens romantiske hovedstad
Hej! Vi er Alex og Victoria – to københavnere der elsker at rejse så meget, at vi har valgt at blive digitale nomader. Læs mere om os her.
Hvor skal man bo i Rom? Spørgsmålet har mange svar alt afhængigt af, om man er på forlænget weekend, storbyferie eller planlægger et længere ophold i Italiens hovedstad.
Vi er personligt helt vilde med Rom og synes på mange måder, at det er Europas mest interessante og charmerende storby.
Der er simpelthen så meget at se, opleve – og ikke mindst smage!
I denne rejseguide vil vi forsøge at give vores bedste råd til de billigste, hyggeligste og mest romantiske områder og hoteller i Rom.
Kort over områder i Rom
Hvor skal man bo i Rom?
De bedste områder i Rom
Lejlighed på Airbnb i Rom
Hvor længe skal man blive i Rom?
Er Rom sikkert at besøge?
Rom er Italiens hovedstad og også landets mest folkerige by med ca. fire millioner indbyggere.
Rom har været beboet i over 2.700 år og havde i mere end 1.000 år æren af at være den største, vigtigste og rigeste by i den vestlige verden.
Inde i Rom ligger Vatikanstaten, som er verdens mindste land målt på både areal og indbyggere. Her ligger blandt andet Peterskirken og Det Sixtinske Kapel.
Listen af fantastiske bygningsværker i Rom er lang.
Colosseum og Forum Romanum imponerer med deres storslåethed, Pantheons runde tag er blevet beundret og kopieret adskillige gange, og det historiske centrum bugner af hyggelige pladser, ikoniske springvand og smukke kirker.
Rejser du til Rom på budget? Så skal du huske at læse vores guide til 12 gratis oplevelser i den romantiske storby.
Roms historiske centrum set fra Terrazza del Gianicolo i Trastevere.
Kort over områder i Rom
Hvor skal man bo i Rom?
Modsat nogle andre storbyer, eksempelvis Berlin, er den mest turistvenlige del af Rom relativt kompakt, og hvis man ikke har alt for travlt, er det ofte muligt at gå fra seværdighed til seværdighed.
De fleste oplevelser ligger mellem Vatikanstaten i vest og hovedbanegården Termini i øst.
Rom er udstyret med udmærket offentlig transport, så man går sjældent helt galt i byen, når det kommer til hvilket område, man vælger at bo i.
Om man bare skal betale lidt ekstra og bo centralt i Roms historiske kvarter må komme an på, hvilken oplevelse man søger i Rom.
For det er svært at komme uden om, at Rom er turistet, og i de mest turistbesøgte områder skal man have en skarp næse for at styre uden om turistfælder, når det f.eks. gælder shopping og restauranter.
Vi foretrækker derfor selv at finde overnatning lidt længere fra centrum for at kunne opleve mere autentisk lokalliv og få et pusterum fra mylderet, når dagen er omme.
Den Spanske trappe i det historiske centrum er en af Roms mest populære oplevelser. Vær opmærksom på, at det er ulovligt at sætte sig på trappen.
Hvis man kun skal være i Rom i et par dage, er det klart at foretrække at finde overnatning rimelig tæt på centrum.
På den måde skal man bruge mindre tid på transport og kan bruge de dyrebare timer på i stedet at beundre den smukke arkitektur, gå på fantastiske museer eller spise sig (over)mæt i pizza og is.
Planlægger man at bruge mere end en uge i Rom, kan man trygt spare lidt penge ved at bosætte sig længere væk fra det historiske centrum.
Således får man et større indblik i kulturen og de lokale skikke. Selvom Rom er en meget moderne storby, foregår livet i et langsommere tempo, end hvad man måske kunne forestille sig.
En af Roms stille, charmerende sidegader.
De bedste områder i Rom
Trastevere scorer højt på stort set alle parametre, når det gælder om at finde det bedste område at bo i Rom.
Området er perfekt placeret tæt på det historiske centrum lige på den anden side af Tiberen (floden, der snor sig gennem Rom), og så er det ikke engang overturistet.
Trasteveres gamle huse og brostensbelagte gader er særdeles godt velbevarede, og her føler man virkelig, at man kan fare vild i små hyggelige gyder.
Der bor mange studerende i Trastevere, hvilket bidrager til det farverige natteliv (som man dog ikke nødvendigvis behøver at høre noget til), og så er der et væld af gode lokale restauranter i Trastevere, der langer specialiteter over disken til langt over midnat.
Søg efter de bedste og billigste hoteller i Trastevere her (Reklamelink: hvis du booker gennem dette link, får vi en lille kommission. Det koster absolut intet ekstra for dig, og vi vil blive meget glade, hvis du har lyst til at støtte os. Læs hele vores reklamepolitik her).
Basilica di Santa Maria: En af Roms ældste kirker.
Terrazza del Gianicolo: Panoramaudsigt over Roms historiske centrum.
Det summer af liv både inde og ude i Trastevere, når mørket har lagt sig over byen.
Luksus: Gran Melia Rome Villa Agrippina
Skal det være rigtig fint i Trastevere, er det svært at komme uden om hotellet Gran Melia Rome Villa Agrippina.
Det bliver nok ikke meget mere luksuriøst og romersk. Det koster selvfølgelig derefter.
Placeringen er helt i top med både Vatikanstaten og det historiske centrum indenfor få minutters gang.
Se priser og ledighed hos Gran Melia Rome Villa Agrippina her (reklamelink).
Poolområdet på Gran Melia Rome Villa Agrippina. ©Hotels.com
Værdi for pengene: VOI Donna Camilla Savelli Hotel
Det firestjernede VOI Donna Camilla Savelli Hotel er noget billigere, men her kan man også bo yderst fornemt i Trastevere.
Hotellet har blandt andet en hyggelig gårdhave og emmer af autentisk italiensk stemning.
Se priser og ledighed hos VOI Donna Camilla Savelli Hotel her (reklamelink).
Haven hos VOI Donna Camilla Savelli Hotel i Trastevere. ©Hotels.com
Værdi for pengene: Trastevere’s Friends
Beliggende i den stille ende af Trastevere ligger det lille hotel Trastevere’s Friends. Ejerne Lorenzo og Sophia tager sig god tid til deres gæster og hjælper gerne med lokale tips. Simpelt og godt!
Se priser og ledighed hos Trastevere’s Friends her (reklamelink).
Dobbeltværelse hos Trastevere’s Friends. ©Hotels.com
Det trestjernede Hotel Trastevere ligger kun et stenkast fra hyggelige Piazza di Santa Maria og virker som en god budgetmulighed i Trastevere.
Der er både aircondition og private badeværelser på de 9 værelser.
Se priser og ledighed hos Hotel Trastevere her (reklamelink).
Simpelt og billigt værelse på Hotel Trastevere. ©Hotels.com
Forestil dig at åbne døren og stå midt på en af Roms fantastiske pladser omringet af arkitektoniske perler i Italiens hjerte. Sådan vil det være at bo i det historiske centrum.
Der er virkelig ikke mange storbyer, der kan slå Rom på hverken antallet eller kvaliteten af gratis seværdigheder.
Roms historiske centrum (Centro Storico) er området at bo i, hvis man enten har kort tid i Rom og vil bruge så lidt tid på transport som muligt, eller hvis man bare gerne vil være lige der, hvor det hele sker.
Hen mod aftenen er det også charmerende at opleve de ellers befærdede gader næsten mennesketomme.
Undersøger man sagen lidt i forvejen, er der rigeligt med gode restauranter i centrum, der serverer autentiske romerske retter.
Søg efter de bedste hoteller i Roms historiske centrum her (Reklamelink).
Seværdigheder i Roms historiske centrum:
Pantheon, Fontana di Trevi, Den Spanske trappe, Largo di Torre Argentina, Piazza Navona, Campo de’ Fiori og mange mange flere!
Pantheon er en af Roms mest berømte og imponerende kirker.
Hassler Roma er muligvis Roms bedste hotel.
Det ligger super centralt ved toppen af Den Spanske Trappe, men med den Michelin-stjernede restaurant Imàgo på selve hotellet behøver man ikke at vandre langt for et fornuftigt måltid (!).
Se priser og ledighed hos Hassler Roma her (reklamelink).
Villa Medici Suiten hos Hassler Roma. ©Hotels.com
Luksus: Hotel De Russie
Lige mellem Piazza del Popolo og Piazza di Spagna ligger Hotel De Russie, et af Roms absolutte tophoteller.
Her har utallige kunstnere, politikere og andre prominente personer boet gennem tiden, og vi er lidt misundelige.
Se priser og ledighed hos Hotel De Russie her (reklamelink).
Italiensk landstemning midt i Rom på Hotel de Russie. ©Hotels.com
Luksus: J.K. Place Roma
Undskyld at vi anbefaler så mange flotte og alt for dyre hoteller – men J.K. Place Roma er altså værd lige at tage et ekstra kig på.
Særligt hvis man er mere til moderne stil end 1800-tals romantik og krummelurer.
Se priser og ledighed hos J.K. Place Roma her (reklamelink).
Underspillet luksus hos J.K. Place Roma. ©Hotels.com
Værdi for pengene: Boutique Hotel Campo de’ Fiori
Med 360 graders udsigt fra terrassen udover en af de hyggeligste dele af Rom, er det svært at klage over placeringen af boutique-hotellet Campo de’ Fiori, der ligger ved pladsen med samme navn.
Med det berømte madmarked lige udenfor hoveddøren er det også oplagt selv at kokkerere; flere af lejlighederne inkluderer nemlig eget køkken.
Se priser og ledighed hos Boutique Hotel Campo de’ Fiori her (reklamelink).
Boutique-hotellet Campo de’ Fioris vilde terrasse. ©Hotels.com
Monti er et praktisk sted at bo i Rom. Her er flere gode metrostop, og man er tæt på både Colosseum og hovedbanegården.
Området plejede at være et af byens fattigere, men der er i dag en hip og kreativ stemning med masser af unge, der nyder lune sommeraftener på Piazza della Madonna dei Monti.
Søg efter de bedste og billigste hoteller i Monti her (Reklamelink).
Colosseum: Roms bedst kendte og mest imponerende vartegn.
Det romerske forum: Stort ruinområde midt i byen, perfekt til en gåtur gennem historien.
Colosseum er helt klart vores yndlings-seværdighed i Rom.
Luksus: Villa Spalletti Trivelli
Med kun 14 værelser lægger Villa Spalletti Trivelli op til personlig service og romantik.
Det er mere villa end hotel, hvilket blandt andet kommer til udtryk ved, at man skal “ringe på” for at blive lukket ind.
Tagterrassen ser helt fantastisk ud.
Se priser og ledighed hos Villa Spalletti Trivelli her (reklamelink).
Overdådig familielejlighed hos Villa Spalletti Trivelli. ©Hotels.com
Værdi for pengene: Salotto Monti
Salotto Monti ligger super godt placeret i gåafstand til både Colosseum, det romerske forum og Roms historiske centrum med alle de kendte seværdigheder.
Dobbeltværelserne ser fine ud, og prisen inkluderer morgenmad.
Se priser og ledighed hos Salotto Monti her (reklamelink).
Hyggeligt udendørsområde hos Salotto Monti. ©Hotels.com
Budget: Colosseo Panoramic Rooms
Værelserne på Colosseo Panoramic Rooms er ikke så store, men det bliver gjort op med den utrolige udsigt til Colosseum lige udenfor vinduerne.
Se priser og ledighed hos Colosseo Panoramic Rooms her (reklamelink).
Perfekt udsigt hos Colosseo Panoramic Rooms! ©Hotels.com
Prati er endnu et fantastisk område.
Det strækker sig mellem Vatikanmuseet og Tiberen, lige på den anden side af Piazza del Popolo. Det er en meget central placering, hvor man nemt kan gå til blandt andet Vatikanstaten, Castel Sant’Angelo, Trastevere og Roms historiske centrum.
Om dagen er der mange mennesker – særligt rundt om Vatikanstaten, men hen mod aftenen bliver Prati mere stille. Der er dog stadig masser af gode restauranter og et par hyggelige barer.
Følelsen af at være en del af de ægte lokale romere er større i Prati end i nogle af Roms andre områder.
Søg efter de bedste og billigste hoteller i Prati her (Reklamelink).
Peterskirken: Peterskirken i Vatikanstaten er et bygningsvidunder, og selv hvis man normalt ikke går ind i kirker, skal man unde sig selv at kigge indenfor og tabe kæben.
Vatikanmuseet: Et af verdens største museer med en helt utrolig samling kunst og skulpturer.
Castel Sant’Angelo: Imponerende borg med en virkelig flot bro over floden.
Vatikanstaten og Prati set fra toppen af Peterskirken.
Værdi for pengene: Palazzo Cardinal Cesi
Man kan nok ikke komme meget tættere på paven end ved at bo på Palazzo Cardinal Cesi i Prati lige udenfor Vatikanstaten.
Prisen er lavere, end hvad vi normalt ville forvente af de fine værelser og den fornemme placering.
Se priser og ledighed hos Palazzo Cardinal Cesi her (reklamelink).
Deluxe-dobbeltværelse på Palazzo Cardinal Cesi, lige ved siden af Vatikanstaten. ©Hotels.com
Værdi for pengene: St. Peter’ Six Rooms & Suites
Lidt længere nede af Via della Conciliazione, som forbinder Vatikanstatens prægtige indgang med Tiberen og resten af Rom, ligger hotellet. St. Peter’ Six Rooms & Suites.
Værelserne har aircondition, hvilket kan være rigtig rart, hvis man besøger Rom i de varme sommermåneder.
Se priser og ledighed hos St. Peter’ Six Rooms & Suites her (reklamelink).
St. Peter’ Six Rooms & Suites. ©Hotels.com
Mange af Roms billigste hoteller ligger i området rundt om Stazione Termini, og selvom området har et lettere blakket ry, synes vi faktisk, at det er et udmærket sted at bosætte sig i Rom.
De sparede penge kan man sagtens bruge på sjovere ting end overnatning. Og så er det smidigt at komme til og fra lufthavnen og andre byer i Italien.
Ligesom i alle andre storbyer finder man rundt om hovedbanegården lidt flere mystiske mennesker end i resten af Rom. Efter vores opfattelse var det dog ikke noget at være synderligt nervøs for.
Søg efter de bedste og billigste hoteller tæt på Hovedbanegården i Rom her (Reklamelink).
Seværdigheder tæt på Termini:
Mercato Centrale Roma: Lækkert madmarked med italienske delikatesser inde i Hovedbanegården. Læs mere på Happycow her.
Gode transportforbindelser: Direkte metro til blandt andet Colosseum, Vatikanstaten og Den Spanske trappe.
San Lorenzo: Område øst for Termini, hvor mange romerske studerende bor (og fester!).
Området omkring Roms Hovedbanegård er ikke kendt for at være charmerende, men det er et praktisk og ofte billigt sted at bo.
Værdi for pengene: Generator Rome
Generator Rome er et fint bud på god værdi for pengene tæt på Roms hovedbanegård.
Der er både private værelser og ret så stilfulde fælles sovesale, hvor priserne kan ligge på under 200 kroner per person per nat.
Se priser og ledighed hos Generator Rome her (reklamelink).
Kvindesal på Generator Rome tæt på hovedbanegården. ©Hotels.com
Budget: Te Yellow Hostel
Hvis man bare gerne vil have et simpelt sted at hvile sit hoved i Rom, kan man overveje at bo på hostellet Te Yellow.
Det er en af byens billigere overnatningssteder, og der er blandt andet gratis pasta hver aften.
Se priser og ledighed hos Te Yellow Hostel her (reklamelink).
Sovesal med plads til 6 mænd/kvinder hos Te Yellow Hostel. ©Hotels.com
Første gang vi sammen besøgte Rom, boede vi et par dage på Locanda Sant’Anna.
Man kan sagtens gå fra Hovedbanegården Termini, og der er ikke langt til metroen, som kører til mange af de mest populære seværdigheder.
Selve hotellet er ikke fantastisk, men vores værelse var meget rummeligt, og det hele føltes rent og moderne. Vi mærkede ikke noget særligt til støj.
Se priser og ledighed hos Locanda Sant’Anna her (reklamelink).
Måske ikke verdens mest stilede værelser, men der er god værdi for pengene på Locanda Sant’Anna. ©Hotels.com
Testaccio dukker gang på gang op som området, hvor man skal bo i Rom, hvis man kalder sig selv for foodie.
Det ligger en rask spadsertur væk fra centrum af byen, men hvis man alligevel har tænkt sig at bruge mere tid på at spise end på at gå på museer, gør det måske ikke så meget.
De fleste af områdets restauranter serverer traditionelle italienske retter, men i Testaccio bliver der også i høj grad eksperimenteret med nye ingredienser og fusioner af andre køkkener.
Søg efter de bedste og billigste hoteller i Testaccio her (reklamelink).
Aventinerhøjen: Måske Roms mest romantiske udsigt ved solnedgang fra Parco Savello.
Cestius-pyramiden: En antik pyramide midt i Rom ved metrostoppet Piramide.
Monte Testaccio: Menneskabt høj der er bygget af fragmenter fra gamle romerske vaser (ca. 53 millioner styk!).
Et af Roms smukkeste syn: solnedgang fra Aventinerhøjen.
Luksus: Pepoli9 Design Suites
Hos Pepoli9 kommer man væk fra mylderet ved at bo i et roligt kvarter, og her kan man let føle sig som en lokal velhavende romer.
Der er gratis morgenmad, wifi og aircondition, og nogle af værelserne har hyggelige balkoner.
Se priser og ledighed hos Pepoli9 Design Suites her (reklamelink).
Der bliver lagt op til romantik på Pepoli9. ©Hotels.com
Værdi for pengene: Seven Suites
Kun to kilometer fra Colosseum i hjertet af det gamle Rom ligger Seven Suites, der tilbyder lydisolerede vinduer og vægge så alle kan få en god nattesøvn efter at have udforsket Roms mange spændende områder om dagen.
Værelserne har private badeværelser, aircondition og wifi.
Se priser og ledighed hos Seven Suites her (reklamelink).
Et af Seven Suites standardværelser. ©Hotels.com
Ca. en halv time syd for centrum af Rom ligger bydelen Ostiense.
Efter at have været et industrielt område er Ostiense i dag blomstret op med god mad i lange baner, street art og en livlig barscene. Her kan man virkelig opleve romersk lokalliv væk fra turismen.
Søg efter de bedste og billigste hoteller i Ostiense her (reklamelink).
Basilica di San Paolo fuori le Mura: En af Roms fire store hovedkirker (ligesom Peterskirken).
Eataly: Et mekka for italiensk mad.
Værdi for pengene: Gasometer Urban Suites
Lejlighedshotellet Gasometer Urban Suites reklamerer med at være økovenligt, have tagterrasse, aircondition, gratis wifi og private badeværelser.
Der er både metrostation og togstation 800 meter væk, og Colosseum kan nås på blot to stop.
Se priser og ledighed hos Gasometer Urban Suites her (reklamelink).
Suite med kingsize-seng hos Gasometer Urban Suites. ©Hotels.com
Budget: Verrazzano 37 Guest House
Med gratis wifi, delt køkken, siddeområder og kaffemaskine er Verrazzano 37 Guest House måske et godt bud på et sted at bo i Rom, hvis man f.eks. skal arbejde undervejs.
Se priser og ledighed hos Verrazzano 37 Guest House her (reklamelink).
Simpelt dobbelværelse på Verrazzano 37 Guest House. ©Hotels.com
Lejlighed på Airbnb i Rom
Det kan give en helt unik oplevelse af Rom at bo i en privat lejlighed lejet gennem Airbnb.
For det første kan man for eksempel få tilgang til et køkken, hvis man selv vil prøve kræfter med de italienske ingredienser, og så kan man ofte bo endnu mere lokalt og hyggeligt end på traditionelle hoteller.
Hvis du aldrig har prøvet Airbnb før, kan vi anbefale at læse vores komplette guide til Airbnb for nybegyndere.
Det er overraskende nemt at føle sig som en lokal i Rom.
Hvor længe skal man blive i Rom?
Hvis det er første gang man besøger Rom, vil vi anbefale, at man bruger mindst tre hele dage i storbyen.
Der er simpelthen så meget at se, og selv med tre dage vil man, hvis man som os vil se det hele, have få chancer for virkelig at få pusten.
Men det er så også fordi Roms seværdigheder tager vejret fra én i al deres pomp og pragt!
Man kan sagtens bruge flere dage på blot at opleve byen i et langsommere tempo, fare vild i de hyggelige kvarterer og måske endda tage på en dagstur ud af byen.
Er Rom sikkert at besøge?
For de fleste turister er et besøg i Rom aldeles problemfrit, og Rom er meget tryg at gå rundt i – også om aftenen.
Med det sagt skal man selvfølgelig altid tænke sig om, når man bevæger sig rundt i en fremmed storby. Tag dine forholdsregler og brug din sunde fornuft.
Pas på lommetyve ved de mest befærdede turistattraktioner som Fontana di Trevi og Colosseum samt i offentlig transport.
Vi har udelukkende følt os godt tilpasse i Rom og vil mene, at Rom er mindst lige så sikker at besøge som andre storbyer i vesteuropæiske lande.
Læs mere om sikkerhed i Italien på Udenrigsministeriets hjemmeside.
Trevifontænten er crowded – pas på dine ting!
Du har nok opfattet, at vi er lidt forelskede i Rom. Det er en vidunderlig by, som vi har lyst til at besøge igen og igen.
Selv hvis man har oplevet de største seværdigheder, kan de fleste af dem sagtens klare et gensyn, og når man så har gjort det, venter et utal af mindre kirker, pladser og hyggelige gader på at blive udforsket.
Vi håber, at du kunne bruge vores områdeguide til, hvor man skal bo i Rom!
Skriv endelig til os i kommentarerne, hvis du har nogle spørgsmål til Rom eller hvilket område, du skal bo i. Så hjælper vi gerne efter bedste evne.
Vil du også hjælpe os?
Vi vil sætte stor pris på, hvis du vil bruge vores reklamelinks til at søge efter flybilletter på Momondo, booke overnatning på Hotels.com eller shoppe på Amazon.
Det giver nemlig en lille kommission, som hjælper os med at drive Nordombord, uden at det koster dig noget ekstra.
Du kan også følge os på Facebook og Instagram samt tilmelde dig vores nyhedsbrev længere nede på siden for at modtage flere rejseråd og tips.
Tusind tak og rigtig god tur!
Rom på budget: 12 gratis oplevelser Det bedste fra romantiske Rom til 0 euro
Gelato-guide: 13 lækre is i Rom Billeder og beskrivelser fra nogle af de bedste isbarer i Rom
Jagten på Roms bedste pizza Pizzaer og slices fra 10 ægte italienske pizzeriaer
Charmerende gamle gader og øko-is i Bergamo Oplev Bergamos hyggelige historiske bydel
Artiklen er skrevet af Alexander & Victoria den 1. januar 2020.
Anders Josephsen på 6. februar 2022 ved 13:55
Tak for jeres fine side om Rom. Vi er 3 som skal afsted for første gang til Rom 15-19 februar. 2 voksne og en næsten voksen:) Kristian er 15.
Vi vil gerne bo godt hvad vil i anbefale? Vi er meget rejse vante og meget mad interesserede specielt lokalt og ikke turistet.
hvad er et must at se i Rom ?
Anders Josephsen på 6. februar 2022 ved 13:55
Tak for jeres fine side om Rom. Vi er 3 som skal afsted for første gang til Rom 15-19 februar. 2 voksne og en næsten voksen:) Kristian er 15.
Vi vil gerne bo godt hvad vil i anbefale? Vi er meget rejse vante og meget mad interesserede specielt lokalt og ikke turistet.
hvad er et must at se i Rom ?
Alexander & Victoria på 7. februar 2022 ved 16:25
Hej Anders, tak for at kigge forbi og læse vores guide. Det lyder dejligt med en rejse til Rom!
I jeres situation ville vi kigge på at bo i Trastevere, som er ret centralt uden at være overturistet eller Prati, som føles meget lokalt, når de værste menneskemængder er taget hjem om aftenen fra området omkring Vatikanstaten.
Og i forhold til hvad der er must see, så har vi skrevet om 12 fantastiske oplevelser og seværdigheder i Rom her: https://nordombord.dk/rom-paa-budget-12-gratis-oplevelser/.
Ønsker jer en skøn tur!
Indsend Kommentar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Giv mig besked mig via email når der bliver svaret på min kommentar.
Anders Josephsen på 6. februar 2022 ved 13:55
Tak for jeres fine side om Rom. Vi er 3 som skal afsted for første gang til Rom 15-19 februar. 2 voksne og en næsten voksen:) Kristian er 15.
Vi vil gerne bo godt hvad vil i anbefale? Vi er meget rejse vante og meget mad interesserede specielt lokalt og ikke turistet.
hvad er et must at se i Rom ?
Anders Josephsen på 6. februar 2022 ved 13:55
Tak for jeres fine side om Rom. Vi er 3 som skal afsted for første gang til Rom 15-19 februar. 2 voksne og en næsten voksen:) Kristian er 15.
Vi vil gerne bo godt hvad vil i anbefale? Vi er meget rejse vante og meget mad interesserede specielt lokalt og ikke turistet.
hvad er et must at se i Rom ?
Alexander & Victoria på 7. februar 2022 ved 16:25
Hej Anders, tak for at kigge forbi og læse vores guide. Det lyder dejligt med en rejse til Rom!
I jeres situation ville vi kigge på at bo i Trastevere, som er ret centralt uden at være overturistet eller Prati, som føles meget lokalt, når de værste menneskemængder er taget hjem om aftenen fra området omkring Vatikanstaten.
Og i forhold til hvad der er must see, så har vi skrevet om 12 fantastiske oplevelser og seværdigheder i Rom her: https://nordombord.dk/rom-paa-budget-12-gratis-oplevelser/.
Ønsker jer en skøn tur!
Indsend Kommentar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Giv mig besked mig via email når der bliver svaret på min kommentar.
Vil du med om bord?
Tilmeld dig vores nyhedsbrev og få de nyeste artikler med inspiration og rejseråd leveret direkte i indbakken ♡
Følg med på vores sociale medier
Om Alex & Victoria
Siden vi mødtes i 2010, har vi elsket at rejse. I dag lever vi som digitale nomader.
Nordombord er til for at inspirere og guide danske rejsende til at opdage, udforske og nyde vores vidunderlige verden – på en ansvarlig og bæredygtig måde.
Læs mere om os her.
Hvor længe skal man bo samme sted som digital nomade? (Vores erfaring & bedste tips)
Rejseguide til Seychellerne: Alt hvad du skal vide om drømmeturen til ø-paradiset
Hvor skal man bo på Seychellerne? De bedste hoteller på Mahé, Praslin & La Digue
Nordtyskland: 3 dage i Büsum ved Vadehavet & Bad Segeberg
Slesvig-Holsten rejseguide: Oplevelser og seværdigheder i den nordtyske delstat
Fuerteventura rejseguide: 21 bedste oplevelser og seværdigheder på den kanariske vulkanø
(Vis alle seneste artikler)
Hvad er minimalisme? Fordele ved en minimalistisk livsstil & 15 tips til at leve simpelt
Hvad har vi i kameratasken? Det bedste udstyr til foto og video på rejsen
26 måder du kan tjene penge online som digital nomade
Stor madguide til Malmø i Sverige: De bedste restauranter og caféer
Rejseguide til Møn: 10 bedste oplevelser og seværdigheder
14 eksperttips til at finde de billigste flybilletter